STS-135

STS-135 (ISS:n tarviketäydennyslento ULF7) oli Nasan viimeinen sukkulalento. Avaruussukkula Atlantis laukaistiin onnistuneesti matkaan Kennedyn avaruuskeskuksesta Floridasta 8. heinäkuuta 2011 kello 18.29 Suomen aikaa.http://www.nasa.gov/mission_pages/shuttle/launch/launch_blog.htmlAvaruuteen ampaiseva Atlantis päättää avaruussukkuloiden aikakauden tekniikkatalous.fi 7.7.2011. Viitattu 8.7.2011. Atlantis laskeutui Kennedyn avaruuskeskukseen 21. heinäkuuta 2011 kello 12.57 Suomen aikaa, ensimmäisen kuukävelyn vuosipäivänä.Viimeinen sukkulalento on päättynyt Yle.fi uutiset 21.7.2011] Atlantiksen laskeutuminen päätti 30-vuotisen avaruussukkulaohjelman. Atlantis-lennon toteutuminen oli pitkään epävarma - Yhdysvaltain kongressi hyväksyi fiskaalivuoden 2011 (alkoi lokakuussa 2010) budjetin huhtikuussa 2011 ja lento sai rahoituksen.

Atlantis-sukkula lensi lähes 13-päiväisen lennon.Atlantis pääsi viimeiselle lennolleen Yle.fi uutiset 8.7.2011. Viitattu 8.7.2011. Kyseessä oli kansainvälisen avaruusaseman (ISS) huoltolento.

Atlantis telakoitui ISS-avaruusasemaan 10. heinäkuuta kello 18.07 Suomen aikaa.Atlantis telakoitui viimeistä kertaa avaruusasemalle Yle.fi Uutiset 10.7.2011.Uutisjuttuja: Sukkula telakoitui. Nasan video telakoitumisesta Yle Areenassa (4min 10s) Atlantis pääsi perille kansainväliselle avaruusasemalle HS.fi Uutiset (STT-AFP) 10.7.2011. Telakoitumisen jälkeen sukkulan nelihenkinen miehistö tapasi avaruusaseman kuusihenkisen Retkikunta 28:n miehistön. Atlantis irtautui avaruusasemasta 19. heinäkuuta 2011 06:28 UTC.

Avaruussukkulaohjelman päätyttyä Atlantiksen lentoon kansainvälisen avaruusaseman tarviketäydennys toimii edelleen usean maan yhteistyön varassa. Avaruusaseman huollosta vastaavat jatkossa venäläinen huoltoalus Progress, Euroopan avaruusjärjestön huoltoalus Automated Transfer Vehicle, Japanin avaruusjärjestön huoltoalus H-II Transfer Vehicle ja yhdysvaltalainen kaupallinen huoltoalus SpaceX Dragon. Miehistön kuljetuksesta huolehtii venäläinen Sojuz-avaruusalus. Yhdysvaltalaiset astronautit tulevat jatkossakin vierailemaan avaruusasemalla mikäli he maksavat Venäjälle Sojuz-lennoilla mukanaolosta noin 60 miljoonaa dollaria lennolta.http://www.spaceflightnow.com/shuttle/sts135/110706preview/index2.html

Hyötykuorma
Atlantis kuljetti kansainväliselle avaruusasemalle Italian avaruusjärjestön toteuttaman rahtikontin Multi-Purpose Logistics Module Raffaellon ja kuljetusalusta Lightweight Multi-Purpose Carrierin (LMC).http://frwebgate.access.gpo.gov/cgi-bin/getdoc.cgi?dbname=111_cong_bills&docid=f:s3729es.txt.pdf An Act To authorize the programs of the National Aeronautics and Space Administration for fiscal years 2011 through 2013, and for other purposes, page=53

Atlantis kuljetti paljon tarvikkeita avaruusasemalle. Raffaello sisälsi yli 3,5 tonnia ruokaa, muita tarvikkeita ja varaosia. Ruokaa oli mukana yli tonni, mikä riittää asemalla vuodeksi.Shuttle Atlantis docks with space station for last time BBC News 10.7.2011. Paluumatkalla sukkula toi myös maahan koevälineistöä ja sukkulan varaosia joita ei enää tarvita avaruusasemalla. LCM:llä palasi maahan vian selvittämiseksi myös aseman jäähdytysjärjestelmän viallinen ammoniakkipumppumoduuli (ETCS PM), joka vaihdettiin elokuussa 2010 toimivaan moduuliin.

Atlantis kuljetti avaruusasemalle myös kiertoradalla olevien satelliittien polttoaineainetäydennystä testaavan laitteiston (RRM), mitä myöhemmin testattiin aseman Dextre-robottia maasta käsin etäkäyttäen.
http://www.spacenews.com/civil/100402-nasa-plans-refuel-mock-satellite.htmlRefueling Satellites Subject of STS-135 Experiment Nasan video tiedotustilaisuudesta

Ensimmäisestä avaruussukkulalennosta STS-1 (1981) lähtien jokainen sukkulamiehistö on kuljettanut myös lahjaesineitä avaruuteen. Esineet ovat avaruusohjelmaan osallistuvien ehdottamia. Ns. Official Flight Kit (OFK) sisältää yleensä lukuisia Yhdysvaltain lippuja, olka- ja rintamerkkejä ja muita pieniä lahjaesineitä, jotka lennon jälkeen luovutetaan avaruusohjelmaan osallistujille tai käytetään avaruusohjelman esittelytarkoituksiin. Kukin astronautti saa ottaa myös muutaman pienen henkilökohtaisen esineen avaruuteen, jotka he voivat luovuttaa (ei myydä) lennon jälkeen esim. perheenjäsenilleen.http://www.collectspace.com/news/news-070611a.htmlhttp://www.collectspace.com/news/news-070611b.html

Miehistö
200px|right
Nasa julkisti lennon STS-335/135 miehistön 14. syyskuuta 2010.http://www.nasa.gov/home/hqnews/2010/sep/HQ_10-222_LON_Annc.html NASA Assigns Crew for Final Launch on Need Shuttle Mission

 Asema Astronautti Kansallisuus IkäKomentajaChristopher Ferguson3. avaruuslento 49(s. 1. syyskuuta 1961)PilottiDouglas Hurley2. avaruuslento 44(s. 21. lokakuuta 1966)Tehtäväspesialisti 1Sandra Magnus 3. avaruuslento 46(s. 30. lokakuuta 1964)Tehtäväspesialisti 2, lentoinsinööriRex Walheim3. avaruuslento 48(s. 10. lokakuuta 1962)

Kyseessä oli ensimmäinen kerta, jolloin vain nelihenkinen sukkulamiehistö lensi ISS-avaruusasemalle. Tätä ennen nelihenkinen sukkulamiehistö oli sukkulalennolla STS-6 4. huhtikuuta 1983 (ei suuntautunut ISS-avaruusasemalle sillä avaruusasemaa ei vielä tuolloin ollut). Ihan ensimmäiset sukkulalennot olivat kahden hengen miehistön koelentoja. Yleensä sukkulalennoilla on ollut kuuden tai seitsemän henkilön miehistö, mutta miehistö oli nyt nelihenkinen senkin vuoksi, että mahdollista pelastuslentoa varten ei ole enää toista avaruussukkulaa käytettävissä, koska muut sukkulat oli jo poistettu käytöstä. Mikäli Atlantis-sukkula olisi vaurioitunut vakavasti kiertoradalla niin miehistö olisi siirtynyt ISS-avaruusasemalle ja olisi palannut yksi kerrallaan seuraavan vuoden aikana maahan venäläisillä Sojuz-avaruuskapseleilla.http://www.spaceflightnow.com/shuttle/sts135/110706preview/index5.htmlDunn, Marcia "Last space shuttle crew practices for July 8 launch" The Associated Press in The Washington Post (June 22, 2011) Pienempi miehistö mahdollisti myös mahdollisimman suuren avaruusasemalle kuljetettavan hyötykuorman.

Sukkulan miehistö ei suorittanut lennolla avaruuskävelyitä. Avaruusaseman miehistö (avaruuskävelijöinä Michael Fossum ja Ronald Garan) suoritti kuitenkin yhden avaruuskävelyn sukkulan ollessa telakoituneena avaruusasemaan, millä siirrettiin avaruusaseman aikaisemmin rikkoutunut ammoniakkipumppumoduuli sukkulan rahtiruumaan maahan kuljetettavaksi rikkoutumisen syyn selvittämiseksiNasan videoitu tiedotustilaisuus avaruuskävelyistä. Kuusi ja puoli tuntia kestänyt avaruuskävely oli kansainvälisen avaruusaseman 160. avaruuskävely.Sukkula-ajan viimeinen avaruuskävely päättyi - katso video kävelystä Yle.fi 12.7.2011.

12. heinäkuuta 2011 suunniteltu 6,5 tunnin avaruuskävely oli kuitenkin vaarassa, sillä Nasa ilmoitti avaruusromun kappaleen lähestyvän tuona aikana uhkaavasti asemaa. Avaruusromun palanen oli peräisin neuvostoliittolaisesta Kosmos-sarjan vuoden 1970 COSMOS-375 -tiedustelusatelliitista.Avaruusromu uhkaa sukkulaa Iltalehti.fi 11.7.2011.http://www.spaceflightnow.com/shuttle/sts135/110710fd3/index2.html Myöhemmin Nasa ilmoitti kuitenkin avaruusromun ohittavan aseman turvalliselta etäisyydeltä, sillä sukkulan telakoituminen asemaan oli muuttanut aseman kiertorataa niin, ettei satelliitin kappale ollut enää vaarassa törmätä avaruusasemaan eikä aseman rataa tarvinnut muuttaa.http://www.usatoday.com/tech/science/space/2011-07-11-space-shuttle-monday_n.htm Avaruuskävely suoritettiin onnistuneesti. Avaruusromu on kuitenkin yhä lisääntyvä avaruusmatkailun ongelma.http://www.spaceflightnow.com/news/n1106/15debris/ Se on haitannut avaruussukkuloita ja avaruusasemaa aikaisemminkin.http://www.tekniikkatalous.fi/tk/avaruus/avaruusromu+aiheutti+lahelta+piti+tilanteen+avaruusasemalla/a648961

Media

Tilastoja
 Massa:
 Laukaisuyhdistelmän kokonaismassa laukaisussa: 2 050 756 kg
 Atlantis-sukkulan massa laukaisussa: 120 700 kg
 Atlantis-sukkulan massa maahanpaluussa: 102 682 kg
 Hyötykuorma: 12 890 kg

166. (ja toistaiseksi viimeinen) Yhdysvaltain miehitetty avaruuslento
135. sukkulalento STS-1:n jälkeen
33. Atlantiksen lento
3. vuoden 2011 sukkulalento
110. avaruussukkula Challengerin onnettomuuden jälkeinen lento
22. avaruussukkula Columbian onnettomuuden jälkeinen lento
37. avaruussukkulalento Kansainväliselle avaruusasemalle

 Lähteet 

Aiheesta muualla

NASA's space shuttle page
NASA's STS-135 mission page
STS-135:n lehdistöpaketti (11,4 Mt pdf) 
Video STS-135:n laukaisusta
STS-135:n videoita Nasan YouTube-kanavalla
CBS Space News: STS-135 
Avaruussukkuloiden ja -rakettien laukaisuseuranta MuroBBS

Luokka:Avaruussukkulalennot
Luokka:Vuoden 2011 avaruustoiminta